Source: http://miskolcitorvenyszek.birosag.hu/targyalasi-jegyzek?page=4
Timestamp: 2018-02-19 17:23:29
Document Index: 11306479

Matched Legal Cases: ['bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'Bíróság ', 'bíróság ', 'bíróság ', 'bíróság ', 'bíróság ']

A Tiszai Pályaudvar felrobbantásával fenyegetett
2017. október 26., csütörtök 08.00
Fsz./18.sz. tárgyalóterem
Tárgyalást tart a Miskolci Járásbíróság annak a vádlottnak az ügyében, aki ellen közveszéllyel fenyegetés bűntette miatt indult büntetőeljárás.
Ítélethirdetés várható
2017. október 25., szerda 08.00
Fsz./31.sz. tárgyalóterem
Ítéletet hirdet a Miskolci Járásbíróság annak a vádlottnak az ügyében, aki jelentős értékre elkövetett sikkasztás bűntette miatt indult büntetőeljárás.
Bozótvágóval támadt a gyámügyesre
2017. október 24., kedd 08.00
Tárgyalást tart a Miskolci Járásbíróság annak a vádlottnak az ügyében, aki ellen felfegyverkezve elkövetett közfeladatot ellátó személy elleni erőszak bűntette miatt indult büntetőeljárás.
Marihuana ültetvény Erdőbényén
2017. október 20., péntek 10.00
Tanúkihallgatással folytatja a bizonyítási eljárást a Szerencsi Járásbíróság azoknak a vádlottaknak büntetőügyében, akikkel szemben jelentős mennyiségű kábítószerre elkövetett kábítószer birtoklásának bűntette és más bűncselekmények miatt emelt vádat az ügyészség.
Kiskorúaknak értékesítette a kábítószert a vádlott
2017. október 19., csütörtök 10.00
Első tárgyalást tart a Miskolci Járásbíróság annak a vádlottnak a büntetőügyében, aki ellen új pszichoaktív anyaggal visszaélés bűntette és más bűncselekmények miatt indult büntetőeljárás.
Hamis ígérettel vették el a sértettek pénzét
2017. október 19., csütörtök 09.00
Tárgyalást tart az Ózdi Járásbíróság O. A. és társaival szemben indult büntetőügyben.
Megcsúcsott gépjárművével az úton, hat utas megsérült
maradandó fogyatékosságot eredményező közúti baleset gondatlan okozása
2017. október 18., szerda 08.30
Fsz./3.sz. tárgyalóterem
Megkezdi a tárgyalást bíróság annak a vádlottnak a büntetőügyében, aki 2016. január 15-én a 3. számú főúton nem az időjárási viszonyoknak megfelelően választotta meg gépjárműve sebességét, és a havas latyakos úttesten áttért a szemközti sávba.
Háziorvosra támadt a gyanúsított Taktaszadán
Tanúkihallgatással folytatja a bizonyítási eljárást a Szerencsi Járásbíróság annak a vádlottnak a büntetőügyében, aki ellen közfeladatot ellátó személy elleni erőszak bűntette miatt indult büntetőeljárás.
Marihuanát termesztett Szikszón
kereskedéssel elkövetett kábítószer-kereskedelem bűntette
2017. október 16., hétfő 10.00
Fsz./2.sz. tárgyalóterem
Folytatja a bizonyítási eljárást a Szikszói Járásbíróság annak a vádlottnak a büntetőügyében, aki 2010 és 2015. év között rendszeresen haszonszerzési céllal kábítószert – marihuanat – értékesített a vád szerint.
„Védelmi pénzt” szedtek Sátán
2017. október 16., hétfő 08.00
Folytatja a bizonyítási eljárást az Ózdi Járásbíróság az L.T. és társai ellen zsarolás, rablás és más bűncselekmények miatt indult büntetőügyben.
Zsarolás, kényszermunka, uzsora Csernelyen
Súlyos fenyegetéssel elkövetett zsarolás bűntette, kényszermunka bűntette és uzsorabűncselekmény bűntette
V.sz. tárgyalóterem
Folytatja a bizonyítási eljárást az Ózdi Járásbíróság a V. R. és társaival szemben indult büntetőügyben.
Határozathirdetés a hajdúböszörményi rablássorozat ügyében
2017. október 13., péntek 10.00
I./122.sz. tárgyalóterem
Másodfokú eljárásban hirdet ítéletet a Miskolci Törvényszék, rablás bűntette miatt indult büntetőügyben.
Első tárgyalást tart a bíróság. A vádirati tényállás szerint a vádlott és a sértett 2016. évben a Miskolci Egyetem hallgatói voltak, egy társasághoz tartoztak. A vádbeli napon a Miskolci- Egyetemvárosban lévő Uni-Café szórakozóhelyen tartózkodtak, alkoholt fogyasztottak.
Másodfokon az ügyvédi visszaélés
2017. október 13., péntek 08.30
Várhatóan ítéletet hirdet a Miskolci Törvényszék másodfokú tanácsa az ügyvédi visszaélés bűntette miatt indult büntetőügyben.
személyiségi jogsértés megállapítása és jogkövetkezményei
Miskolc, Fazekas u. 2.
I./117.sz. tárgyalóterem
Felperesi társaság jóhírnév megsértése miatt indított személyiségi jogi pert alperessel szemben azért, mert alperes több médiumban arról nyilatkozott, hogy 2017.
hejőcsabai cementgyár közigazgatási határozat bírósági felülvizsgálata
I./158.sz. tárgyalóterem
Folytatja a Miskolci Közigazgatási és Munkaügyi Bíróság a hejőcsabai cementgyár környezethasználati engedélyezése ügyének tárgyalását. A perben támadott határozatban a HCM 1890 Kft. a hejőcsabai telephelyen egységes környezethasználati engedélyt kapott cementipari tevékenység végzésére.
Légfegyverrel lőtt a sértettre
2017. október 12., csütörtök 08.00
I/119.sz. tárgyalóterem
Folytatja a bíróság a bizonyítási eljárást abban a büntetőügyben, mely vádirati tényállás szerint a fiatalkorú vádlott egy barátjához ment a miskolci kertes ingatlanukba, ahol egy légfegyverrel elkezdtek konzervdobozokra lövöldözni.
2017. október 11., szerda 08.00
Fsz/29.sz. tárgyalóterem
Folytatódik a bizonyítási eljárás abban a büntetőügyben, mely vádirat szerint bűncselekmény gyanúja miatt a rendőrség hivatásos állományú és szolgálatban levő beosztottjai Ongára mentek ki, ahol több személyt botokkal felfegyverkezve találtak egy ház előtt.
Fiatalkorúak adtak el kábítószert
tizennyolcadik életévét be nem töltött személynek átadással történő kábítószer-kereskedelem bűntette és más bűncselekmények
2017. október 9., hétfő 08.15
Fsz/2.sz. tárgyalóterem
Első tárgyalást tart a Szikszói Járásbíróság azoknak a vádlottaknak a büntetőügyében, akik az internetről rendeltek ún. „cuccot” fájdalomcsillapításra, majd azt kisebb kiszerelésbe csomagolva eladták egy 18 életévét be nem töltött személynek.
Kamarai tagság nélkül látott el ügyvédi feladatokat
zugírászat bűntette és más bűncselekmények
2017. október 6., péntek 08.00
33.sz. tárgyalóterem
Első tárgyalást tart a Tiszaújvárosi Járásbíróság annak a
vádlottnak a büntetőperében, aki ellen zugírászat bűntette miatt
indult büntetőeljárás.
Egy Tiszaújvárosi parkban támadt áldozatára
A vádlott kihallgatásával folytatja a Miskolci Törvényszék azt a
büntetőpert, amely emberölés bűntettének kísérlete miatt indult.
fogolyszökés vétsége
2017. október 5., csütörtök 08.00
Első tárgyalást tart a Miskolci Járásbíróság annak a vádlottnak a
büntetőperében, aki ellen fogolyszökés vétsége miatt indult
büntetőeljárás.
Testvérére támadt Ózdon
2017. október 3., kedd 09.00
Folytatja a bizonyítási eljárást a Miskolci Törvényszék a különös
kegyetlenséggel elkövetett emberölés bűntettének kísérlete miatt
K.A. vádlott ellen indult büntetőügyben október 3-án, majd azt
követően október 6-án.